ไทยแอร์เอเชีย แจงการป้องกันไวรัสโคโรนา หลังเที่ยวบินพิเศษกลับจากอู่ฮั่น
ไทยแอร์เอเชีย เผยมาตรการทำความสะอาดเครื่องบิน และอุปกรณ์ภาคพื้นดินป้องกันเชื้อไวรัสโคโรนา หลังเที่ยวบินพิเศษรับคนไทยจากเมืองอู่ฮั่น กลับไทย 4 ก.พ. ที่อากาศยานอู่ตะเภาเมื่อวันที่ 4 ก.พ.63 ผู้สื่อข่าวรายงานว่า สายการบินไทยแอร์เอเชีย ได้แจ้งมาตรการ ทำความสะอาดเครื่องบินป้องกันไวรัสโคโรนาสายพันธุ์ใหม่ สายการบินไทยแอร์เอเชียหลังจากวันนี้ (4 ก.พ.) เที่ยวบินแอร์เอเชีย FD571 จากอู่ฮั่น ลงจอดที่ท่าอากาศยานนานาชาติอู่ตะเภาเเล้ว ทางสายการบินแอร์เอเชียก็จะมีมาตรการเเละขั้นตอนการทำความสะอาดเครื่องบินลำดังกล่าวทันที เพื่อความปลอดภัยเเละมั่นใจสูงสุด ตามมาตรฐานสากลทั้งนี้ พนักงานทุกคนที่มีหน้าที่ทำความสะอาดเครื่อง จะสวมชุดป้องกันเต็มรูปเเบบ และเริ่มตั้งเเต่ขั้นตอนการพ่นสเปรย์ฆ่าเชื้อภายในห้องโดยสาร และพื้นที่ต่างๆ ในเครื่องบินโดยละเอียด รวมทั้งการปิดเครื่องเพื่ออบฆ่าเชื้ออีก 30 นาที อย่างไรก็ตามหลังจากนั้น เจ้าหน้าที่ก็จะใช้น้ำยาฆ่าเชื้อที่มีคุณภาพสูงสุด รองรับการฆ่าเชื้อไวรัสโคโรนา เช็ดทำความสะอาดในพื้นที่ต่างๆ ทุกซอกทุกมุมในห้องโดยสาร ทั้งเบาะที่นั่ง พนักวางเเขน ห้องน้ำ รวมทั้งเน้นย้ำในจุดสัมผัสต่างๆ นอกจากนี้ก็จะมีการทำความสะอาดเเละฆ่าเชื้อในรถบัสรับส่งผู้โดยสารด้วยสำหรับเครื่องบินรับคนไทยจากอู่ฮั่นกลับบ้านครั้งนี้ สายการบินไทยแอร์เอเชียได้เพิ่มมาตรการเกี่ยวกับระบบกรองอากาศในเครื่อง โดยจะเปลี่ยน HEPA FILTER ใหม่ทันทีในเครื่องบินลำนี้ โดย HEPA FILTER ถือเป็นระบบกรองอากาศ ที่มีอยู่ในเครื่องบินแอร์เอเชียทุกลำ และมีมาตรฐานกรองอากาศ ฝุ่นเเละเชื้อโรคที่มีอนุภาคเล็กกว่า 0.1-0.3 ไมครอน ได้มากกว่า 99.99% เพื่อให้มั่นใจสูงสุดในมาตรการป้องกันไวรัสโคโรนาสายพันธุ์ใหม่ครั้งนี้สำหรับมาตรการทำความสะอาดเเละป้องกันต่างๆ ที่กล่าวมาข้างต้น สายการบินแอร์เอเชียได้ดำเนินการสำหรับเครื่องบินทุกลำ เเละทุกเที่ยวบินที่เข้าออกประเทศจีนเเละเส้นทางเฝ้าระวังต่างๆ มาอย่างต่อเนื่อง ซึ่งก็ขอให้ผู้โดยสารทุกคนมั่นใจได้อย่างเต็มที่.
ไทยแอร์เอเชีย เผยมาตรการทำความสะอาดเครื่องบิน และอุปกรณ์ภาคพื้นดินป้องกันเชื้อไวรัสโคโรนา หลังเที่ยวบินพิเศษรับคนไทยจากเมืองอู่ฮั่น กลับไทย 4 ก.พ.ที่อากาศยานอู่ตะเภา
ไวรัสโคโรน่า,ไวรัสโคโรน่า 2019,ไวรัสโคโรนาสายพันธุ์ใหม่,โคโรน่าไวรัส,ไวรัสอู่ฮั่น,ไทยแอร์เอเชีย,เที่ยวบินไปอู่ฮั่น,ข่าวทั่วไป